CELEX: 62006CJ0398
Language: fi
Date: 2008-04-10 00:00:00
Title: Yhteisöjen tuomioistuimen tuomio (seitsemäs jaosto) 10 päivänä huhtikuuta 2008. # Euroopan yhteisöjen komissio vastaan Alankomaiden kuningaskunta. # Jäsenyysvelvoitteiden noudattamatta jättäminen - Euroopan unionin ja Euroopan talousalueen jäsenvaltioiden kansalaisten, jotka eivät ole taloudellisesti aktiivisia ja jotka ovat eläkkeellä, oleskeluoikeus - Kansallinen lainsäädäntö ja hallintokäytäntö, joissa edellytetään sellaisia henkilökohtaisia tuloja ja varoja, jotka riittävät vähintään vuoden kestävään oleskeluun vastaanottavassa jäsenvaltiossa. # Asia C-398/06.

Yhteisöjen tuomioistuimen tuomio (seitsemäs jaosto) 10.4.2008 – komissio vastaan Alankomaat
      (asia C‑398/06)
      Jäsenyysvelvoitteiden noudattamatta jättäminen – Euroopan unionin ja Euroopan talousalueen jäsenvaltioiden kansalaisten, jotka eivät ole taloudellisesti aktiivisia ja jotka
         ovat eläkkeellä, oleskeluoikeus – Kansallinen lainsäädäntö ja hallintokäytäntö, joissa edellytetään sellaisia henkilökohtaisia tuloja ja varoja, jotka riittävät
         vähintään vuoden kestävään oleskeluun vastaanottavassa jäsenvaltiossa
      
      1.                     Jäsenyysvelvoitteiden noudattamatta jättämistä koskeva kanne – Yhteisöjen tuomioistuimen arviointi siitä, onko kanne perusteltu
            – Huomioon otettava tilanne – Tilanne perustellussa lausunnossa asetetun määräajan päättyessä (EY 226 artikla) (ks. 26 kohta)
      2.                     Henkilöiden vapaa liikkuvuus – Jäsenvaltioiden kansalaisten oikeus tulla maahan ja oleskella siellä – Direktiivit 68/360,
            90/364 ja 90/365 – Oleskeluluvan myöntämistä koskevat edellytykset (Neuvoston direktiivin 68/360 9 artiklan 1 ja 3 kohta;
            neuvoston direktiivi 90/364; neuvoston direktiivi 90/365) (ks. 29 ja 31 kohta sekä tuomiolauselma)
      Aihe 
      
         
               Jäsenyysvelvoitteiden noudattamatta jättäminen – Unionin kansalaisten oleskeluoikeutta koskevan yhteisön lainsäädännön rikkominen
                  – Kansallinen lainsäädäntö ja hallintokäytäntö, joissa edellytetään oleskeluluvan saamiseksi riittäviä henkilökohtaisia tuloja
                  ja varoja henkilöiltä, jotka eivät ole taloudellisesti aktiivisia, ja eläkeläisiltä
               
            Ratkaisu 
      
         
                  1)
               
               
                  
               
               
                  	Alankomaiden kuningaskunta ei ole noudattanut jäsenvaltioiden työntekijöiden ja heidän perheidensä liikkumista ja oleskelua
                     yhteisön alueella koskevien rajoitusten poistamisesta 15.10.1968 annetun neuvoston direktiivin 68/360/ETY, oleskeluoikeudesta
                     28.6.1990 annetun neuvoston direktiivin 90/364/ETY eikä ammattitoimintansa lopettaneiden työntekijöiden ja itsenäisten ammatinharjoittajien
                     oleskeluoikeudesta 28.6.1990 annetun neuvoston direktiivin 90/365/ETY mukaisia velvoitteitaan, koska se on pitänyt voimassa
                     kansalliset säännökset, joiden mukaan Euroopan unionin ja Euroopan talousalueen kansalaisten, jotka eivät ole taloudellisesti
                     aktiivisia ja jotka ovat eläkkeellä, on oleskeluluvan saadakseen osoitettava, että heillä on pysyviä tuloja ja varoja.
                  
               
            
         
                  2)
               
               
                  
               
               
                  	Alankomaiden kuningaskunta velvoitetaan korvaamaan oikeudenkäyntikulut.
               
            
         
                  3)
               
               
                  
               
               
                  	Ison-Britannian ja Pohjois-Irlannin yhdistynyt kuningaskunta vastaa omista oikeudenkäyntikuluistaan.